News Update: โควิดจีนใกล้สิ้นสุดแล้ว! ทางการเผยกรุงปักกิ่งมี ‘ภูมิคุ้มกันหมู่’ และการระบาดผ่านพ้นจุดสูงสุดไปแล้ว - FINNOMENA
จีนเผยว่า เมืองหลวงอย่างปักกิ่งแตะระดับ ‘ภูมิคุ้มกันหมู่ชั่วคราว’ และการระบาดของโควิด-19 ใกล้ถึงจุดสิ้นสุดแล้ว ซึ่งเป็นอีกหนึ่งสัญญาณว่า คลื่นการระบาดของโควิด-19 ในจีนกำลังลดลงไปแล้ว
1 ก.พ. 2566

จีนเผยว่า เมืองหลวงอย่างปักกิ่งแตะระดับ ‘ภูมิคุ้มกันหมู่ชั่วคราว’ และการระบาดของโควิด-19 ใกล้ถึงจุดสิ้นสุดแล้ว ซึ่งเป็นอีกหนึ่งสัญญาณว่า คลื่นการระบาดของโควิด-19 ในจีนกำลังลดลงไปแล้ว
VOA Thai รายงานว่า ในอังคารที่ผ่านมา (31 ม.ค.) หวัง ฉวน อี้ รองผู้อำนวยการศูนย์ควบคุมและป้องกันโรค กล่าวว่า ปักกิ่งที่มีประชากร 22 ล้านคน มีระดับภูมิคุ้มกันหมู่เป็นการชั่วคราว และคลื่นการแพร่ระบาดในกรุงปักกิ่งครั้งนี้ผ่านพ้นจุดสูงสุดไปแล้ว
รองผอ.ซีดีซีจีน กล่าวว่า พบผู้ติดเชื้อแบบประปรายในกรุงปักกิ่งที่โคโรนาไวรัสมีโอกาสแพร่เชื้อได้ในระดับต่ำ และการลดลงของผู้ติดเชื้อทั่วประเทศแสดงให้เห็นว่า เทศกาลหยุดยาวช่วงตรุษจีนที่ผ่านมานี้ “ไม่ค่อยมีผลมากนัก” ต่อการแพร่ระบาดของโควิด-19 ในประเทศ
ที่ผ่านมา มีสัญญาณบ่งชี้ว่าการระบาดของโควิด-19 ในจีนผ่านพ้นจุดสูงสุดมาแล้ว หลังยอดเสียชีวิตจากโควิด-19 ทั่วประเทศลดลงเกือบ 80% นับตั้งแต่ช่วงต้นเดือนมกราคมที่ผ่านมา
ช่วงวันที่ 23-29 มกราคมที่ผ่านมา จำนวนผู้ป่วยที่เข้ารับการรักษาด้วยอาการคล้ายไข้หวัดใหญ่ ตามโรงพยาบาลใหญ่ ๆ ลดลงมากกว่า 40% เมื่อเทียบกับช่วงสัปดาห์ก่อนหน้า
ขณะที่กรุงปักกิ่งเตรียมตรวจหาระดับแอนติบอดี้ต่อโควิด-19 ในกลุ่มประชากรในเมืองหลวงของจีน ช่วงเดือนกุมภาพันธ์และมีนาคมนี้
อ้างอิง: https://www.voathai.com/a/beijing-has-hit-temporary-herd-immunity-official-says/6942093.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
โควิด-19
โควิดจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA